CELEX: 32006D0784
Language: fi
Date: 2006-11-14 00:00:00
Title: 2006/784/EY: Komission päätös, tehty 14 päivänä marraskuuta 2006 , Ranskassa käytettävien sianruhojen luokitusmenetelmien hyväksymisestä (tiedoksiannettu numerolla K(2006) 5400)   (ETA:n kannalta merkityksellinen teksti)

17.11.2006   
            
            
               FI
            
            
               Euroopan unionin virallinen lehti
            
            
               L 318/27
            
         
      KOMISSION PÄÄTÖS,
   tehty 14 päivänä marraskuuta 2006,
   Ranskassa käytettävien sianruhojen luokitusmenetelmien hyväksymisestä
   (tiedoksiannettu numerolla K(2006) 5400)
   (Ainoastaan ranskankielinen teksti on todistusvoimainen)
   (ETA:n kannalta merkityksellinen teksti)
   (2006/784/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84 (1), ja erityisesti sen 5 artiklan 2 kohdan,
   sekä katsoo seuraavaa:
   
               (1)
            
            
               Asetuksen (ETY) N:o 3220/84 2 artiklan 3 kohdassa säädetään, että sianruhojen luokittelu on tehtävä arvioimalla vähärasvaisen lihan osuus tilastollisesti testatuilla arviointimenetelmillä, jotka perustuvat sianruhon yhden tai useamman anatomisen osan fyysiseen mittaukseen. Luokitusmenetelmät voidaan hyväksyä, jos arvioinnissa noudatetaan tilastollista enimmäisvirhepoikkeamaa. Kyseinen sallittu poikkeama määritellään yhteisön sianruhojen luokitusasteikon soveltamista koskevista yksityiskohtaisista säännöistä 24 päivänä lokakuuta 1985 annetun komission asetuksen (ETY) N:o 2967/85 (2) 3 artiklan 2 kohdassa.
            
         
               (2)
            
            
               Komission päätöksessä 97/28/EY (3) säädetään yhden pääasiallisen menetelmän hyväksymisestä sianruhojen luokittelemiseksi Ranskassa. Kahta muuta menetelmää voidaan käyttää edellyttäen, että niillä saavutetaan vastaavat tulokset.
            
         
               (3)
            
            
               Ranskan hallitus on laitteiden teknisen kehityksen vuoksi pyytänyt komissiota sallimaan uusien kaavojen käytön päätöksen 97/28/EY mukaisten menetelmien käytön yhteydessä ja on toimittanut asetuksen (ETY) N:o 2967/85 3 artiklassa vaaditut tiedot.
            
         
               (4)
            
            
               Hakemusta arvioitaessa todettiin, että tarvittavat edellytykset kyseisten luokitusmenetelmien hyväksymiseksi täyttyvät.
            
         
               (5)
            
            
               Laitteiden tai luokittelumenetelmien muutoksia ei voida sallia lukuun ottamatta muutoksia, jotka hyväksytään saadun kokemuksen perusteella tehdyllä komission päätöksellä. Sen vuoksi tämä hyväksyminen voidaan peruuttaa.
            
         
               (6)
            
            
               Selkeyden vuoksi on aiheellista kumota päätös 97/28/EY ja korvata se uudella päätöksellä.
            
         
               (7)
            
            
               Tässä päätöksessä säädetyt toimenpiteet ovat sianlihan hallintokomitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Seuraavien menetelmien käyttö hyväksytään sianruhojen luokitusta varten Ranskassa asetuksen (ETY) N:o 3220/84 mukaisesti:
   
               a)
            
            
               
                  Capteur Gras/Maigre – Sydel -laite (CGM) ja siihen liittyvät arviointimenetelmät, joista on yksityiskohtaiset tiedot liitteessä olevassa 1 osassa;
            
         
               b)
            
            
               
                  CSB Ultra-Meater -laite ja siihen liittyvät arviointimenetelmät, joista on yksityiskohtaiset tiedot liitteessä olevassa 2 osassa;
            
         
               c)
            
            
               
                  manuaalinen ZP-menetelmä ja siihen liittyvät arviointimenetelmät, joista on yksityiskohtaiset tiedot liitteessä olevassa 3 osassa.
            
         Manuaalista ZP-luokitusmenetelmää voidaan soveltaa vain teurastamoissa, joissa teurastetaan enintään 200 sikaa viikossa.
   2 artikla
   Poiketen siitä, mitä asetuksen (ETY) N:o 3220/84 2 artiklassa tarkoitetusta tarjontamuodosta säädetään, punnittaviin ja luokiteltaviin sianruhoihin voi jättää kielen. Jotta sianruhot voidaan tällöin hinnoitella verrattavin perustein, todetusta lämminpainosta on vähennettävä 0,5 prosenttia.
   3 artikla
   Laitteiden tai arviointimenetelmien muutoksia ei hyväksytä.
   4 artikla
   Kumotaan päätös 97/28/EY.
   Ranska voi kuitenkin 17 päivään joulukuuta 2006 asti soveltaa tässä päätöksessä säädettyjen menetelmien sijasta päätöksen 97/28/EY mukaisesti sallittuja sianruhojen luokitusmenetelmiä.
   5 artikla
   Tämä päätös on osoitettu Ranskan tasavallalle.
   
      Tehty Brysselissä 14 päivänä marraskuuta 2006.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 301, 20.11.1984, s. 1. Asetus sellaisena kuin se on viimeksi muutettuna asetuksella (EY) N:o 3513/93 (EYVL L 320, 22.12.1993, s. 5).
   
      (2)  EYVL L 285, 25.10.1985, s. 39. Asetus sellaisena kuin se on viimeksi muutettuna asetuksella (EY) N:o 1197/2006 (EUVL L 217, 8.8.2006, s. 6).
   
      (3)  EYVL L 12, 15.1.1997, s. 30. Päätös sellaisena kuin se on muutettuna päätöksellä 97/473/EY (EYVL L 200, 29.7.1997, s. 64).
   
      LIITE
      RANSKASSA KÄYTETTÄVÄT SIANRUHOJEN LUOKITUSMENETELMÄT
      1   OSA
      Capteur Gras/Maigre – Sydel (CGM)
      
                  1.
               
               
                  Sianruhot luokitellaan Capteur Gras/Maigre – Sydel -laitteen (CGM, versio 01-A) avulla.
               
            
                  2.
               
               
                  Laitteessa on oltava Sydel-anturi, joka on halkaisijaltaan 8 millimetriä ja sisältää infrapunavaloa lähettävän diodin (Honeywell) ja kaksi valovastaanotinta (Honeywell). Toimintaetäisyyden on oltava 0–95 millimetriä.
                  CGM-laite muuttaa mittaustulokset arvioiduksi vähärasvaisen lihan osuudeksi.
               
            
                  3.
               
               
                  Ruhon vähärasvaisen lihan osuus lasketaan seuraavalla kaavalla:
                  
                     
                         = 63,20 – 0,334 G1 – 0,427 G2 + 0,144 M2
                  
                  jossa:
                  
                              
                                 
                           
                           
                              =
                           
                           
                              vähärasvaisen lihan arvioitu prosenttiosuus ruhossa
                           
                        
                              G1
                           
                           
                              =
                           
                           
                              rasvan paksuus (kamara mukaan luettuna) millimetreinä mitattuna kahdeksan senttimetrin päästä selän keskiviivasta kolmannen ja neljännen takimmaisen lannenikaman välistä kohtisuoraan suhteessa kamaraan
                           
                        
                              G2
                           
                           
                              =
                           
                           
                              rasvan paksuus (kamara mukaan luettuna) millimetreinä mitattuna kuuden senttimetrin päästä selän keskiviivasta kolmannen ja neljännen takimmaisen kylkiluun välistä yhdensuuntaisesti keskiviivan kanssa
                           
                        
                              M2
                           
                           
                              =
                           
                           
                              lihaksen paksuus millimetreinä mitattuna kuuden senttimetrin päästä selän keskiviivasta kolmannen ja neljännen takimmaisen kylkiluun välistä yhdensuuntaisesti keskiviivan kanssa.
                           
                        Tätä kaavaa sovelletaan 45–125 kilogramman painoisiin ruhoihin.
               
            2   OSA
      CSB Ultra-Meater
      
                  1.
               
               
                  Sianruhot luokitellaan CSB Ultra-Meater -laitteen (versio 3.0) avulla.
               
            
                  2.
               
               
                  Siinä on oltava 3,5 MHz:n Pie Medical -sondi. Toimintaetäisyyden on oltava 0–200 millimetriä.
                  Mittaustulokset muutetaan arvioiduksi vähärasvaisen lihan osuudeksi keskustietokoneyksikön avulla.
               
            
                  3.
               
               
                  Ruhon vähärasvaisen lihan osuus lasketaan seuraavalla kaavalla:
                  
                     
                         = 62,68 – 0,921 G + 0,204 M
                  
                  jossa:
                  
                              
                                 
                           
                           
                              =
                           
                           
                              vähärasvaisen lihan arvioitu prosenttiosuus ruhossa
                           
                        
                              G
                           
                           
                              =
                           
                           
                              rasvan paksuus (kamara mukaan luettuna) millimetreinä mitattuna kuuden senttimetrin päästä selän keskiviivasta toisen ja kolmannen takimmaisen kylkiluun välistä kohtisuoraan suhteessa kamaraan
                           
                        
                              M
                           
                           
                              =
                           
                           
                              lihaksen paksuus millimetreinä mitattuna kuuden senttimetrin päästä selän keskiviivasta toisen ja kolmannen takimmaisen kylkiluun välistä kohtisuoraan suhteessa kamaraan.
                           
                        Tätä kaavaa sovelletaan 45–125 kilogramman painoisiin ruhoihin.
               
            3   OSA
      Manuaalinen ZP-menetelmä
      
                  1.
               
               
                  Sianruhot luokitellaan käyttämällä manuaalista ZP-menetelmää.
               
            
                  2.
               
               
                  Menetelmässä voidaan käyttää mittatikkua, jonka asteikko perustuu vähärasvaisen lihan osuutta koskevaan ennusteyhtälöön. Tässä menetelmässä rasvan ja lihaksen paksuus mitataan manuaalisesti viillosta.
               
            
                  3.
               
               
                  Ruhon vähärasvaisen lihan osuus lasketaan seuraavalla kaavalla:
                  
                     
                         = 55,99 – 0,514 Gf + 0,157 Mf
                  
                  jossa:
                  
                              
                                 
                           
                           
                              =
                           
                           
                              vähärasvaisen lihan arvioitu prosenttiosuus ruhossa
                           
                        
                              Gf
                           
                           
                              =
                           
                           
                              viillossa näkyvän rasvan paksuus millimetreinä, pakaralihasta (M. glutaeus medius) ympäröivässä ohuimmassa osassa
                           
                        
                              Mf
                           
                           
                              =
                           
                           
                              viillossa näkyvän pakaralihaksen paksuus millimetreinä, pakaralihaksen (M. glutaeus medius) etukärjen ja selkäydinkanavan selän puoleisen osan välinen lyhin etäisyys.
                           
                        Tätä kaavaa sovelletaan 45–125 kilogramman painoisiin ruhoihin.